Agon Mehmeti

**Agon Xhevat Mehmeti** (lindi më 20 nëntor 1989) është futbollist profesionist shqiptar i cili luan si sulmues për klubin anglez Oxford United. Ai luajti për Suedinë U19 dhe Suedinë U21 para se të luante për kombëtaren shqiptare.

## Karriera me klube
### Malmö FF
Mehmeti bëri debutimin e tij në Allsvenskan më 31 mars 2008 kundër IFK Göteborg. Golët e tij të para ishin dramatike. Ai ishte golëshënuesi më i mirë i Malmö FF në ligë në sezonin 2010 ku shënoi 14 gola ku 11 gola ishin gola të ligës. Sezoni 2011 për Mehmetin ishte jo aq i mirë sesa sezoni i mëparshëm. Ai lëndoi këmbën e tij dhe kontrata e tij ishte skaduar në fund të sezonit. Ai shënoi vetëm katër gola nê 21 ndeshje gjatë sezonit 2011. Mehmeti nuk deshi ta vazhdonte kontratën e tij pas sezonit 2011.

### Palermo
Drejtori i Palermos konfirmoi nënshkrimin e Mehmetit më 9 nëntor 2011. Mehmeti i'u bashkua klubit më 1 janar 2012. kur u hap transferimi i lojtarëve. Më 11 nëntor 2011, Mehmeti konfirmoi nënshkrimin e tij pesë vjeçar me Palermon, duke luajtur për klubin deri më 30 qershor 2016. Mehmeti bëri debutimin e tij kundër Napolit më 8 janar 2012.

### Novara
Më 30 gusht 2012, ai u zhvendos në klubin Novara si huazim në ndërrim me lojëtarin Luigi Giorgi. Mehmeti qëndroi në Novara për pjesën e mbetur të sezonit 2012-13, ku luajti 23 ndeshje dhe shënoi gjashtë gola për klubin.

### SC Olhanense
Në korrik 2013, ishte shpallur se Mehmeti do të luaj me klubin portugezë Olhanense si huazim për një sezon. Më 24 gusht ai shënoi golin e tij të parë për ekipin në ndeshjen e tij të dytë të ligës. Gjithsej Mehmeti luajti 20 ndeshje ndërsa në Olhanense dhe shënoi dy herë.

### Kthimi në Malmö FF
Më 15 korrik 2014, Malmö FF njoftoi se ata kishin rifituar Mehmetin për një kontratë tre vjet e gjysmë, duke bërë kthimin e tij pas dy sezonesh jashtë vendit në Itali dhe Portugali, pasi u lirua falas nga klubi i tij i fundit, Palermo më herët në të njëjtën ditë. Për pjesën e mbetur të sezonit, Mehmeti bëri 10 paraqitje në ligë, pesë prej të cilëve në formacionin fillestar. Ai gjithashtu shënoi dy herë, dy gola në ndeshjen kundër Falkenbergs FF më 2 gusht 2014. Ai gjithashtu bëri katër paraqitje në kampionat e klubeve në Ligën e Kampionëve UEFA 2014-15.

### Stabæk
Mehmeti pastaj u zhvendos në Norvegji dhe luajti 24 ndeshje të ligës për Stabæk, në sezonin 2016. Ai shënoi 4 gola pasi bëri debutimin e tij kundër Molde.

### Oxford United
Pas kësaj, sulmuesi u transferua në kryeqytetin turk Ankara, për të luajtur për Gençlerbirliği. Megjithatë, ai luajti vetëm dy lojëra të Süper Lig për ta përpara se të bashkohej në Oxford United, më 7 shtator. Ai bëri debutimin e tij si zëvendësues në një humbje 3-0 në Bury në një ndeshje të Ligës së Parë më 26 Shtator 2017, dhe goli i tij i ligës së debutimit erdhi në ndeshjen e ardhshme, një fitore prej 4-1 në Peterborough United më 30 shtator.

## Karriera ndërkombëtare
Mehmeti u zgjodh nga trajneri i kombëtares shqiptare Gianni De Biasi për ndeshjet kualifikuese të Kupës së Botës kundër Sllovenisë dhe Islandës në shtator 2013.

## Jeta personale
Mehmeti lindi në Podujevë, KSA e Kosovës (pjesë e atëhershme e Jugosllavisë). Familja e tij u zhvendos në Valdemarsvik, Suedi kur ishte dy vjeç, dhe më vonë u vendosën në Malmö. Ai është me prejardhje shqiptare.

## Referime